【戰況R7】美麗系爆71倍大冷 馬主唔見人！
2024年05月05日 16:38
東網電視
更多新聞短片
香港最大養馬家族郭氏「美麗」系，一向都係贏熱門多，不過今日第7場四班田草1400米，竟然爆隻71倍「美麗邂逅」，馬迷一地都係眼鏡碎！此匹6歲馬近9戰未入過三甲，剛剛更喺同班同程大敗10馬位，真係冇績可尋，但是次陣上擺前走，生龍活虎呀，步速快二疊跟入直路唔斷，最終壓下潘頓大熱門「勇霸龍」爆出驚天大冷，賽後拉頭馬時，唔單止見到告東尼同艾道拿冇咩笑容，亦都唔見郭氏成員影相，講真唔知係咪爆軚了...是場跑第3、4名，係黃智弘的「艾奧莉」及班德禮的「曉峯」。
第7場賽果：3-8-4-12
二重彩賽果：3-8(最後賠率332)